**הדרכה למטופל מאושפז לקראת בדיקת MRI**

בדיקת ה-MRI נחשבת בטוחה מאד.

הבדיקה אינה כואבת ולא ידוע שיכולה לגרום לנזק כלשהוא בטווח הקצר או בטווח הארוך.

השדה המגנטי החזק של ה-MRI, יכול למשוך אליו חומרים מתכתיים, לכן אסור באיסור מוחלט להיכנס אל סביבת ה- MRI עם אביזרים המכילים חומרים מתכתיים.

* יש לדווח לצוות על כל חפץ/אביזר/מכשור/שתל הקיים בגוף או מחוץ לגוף, כדי לבדוק התאמתם לסביבת ה-MRI.
* **תתבקש להסיר כל פריט הניתן להסרה, כולל: תכשיטים, פירסינג, סיכות ראש, שניים תותבות, מכשיר שמיעה, משקפיים, שעון, מכשיר טלפון נייד, כרטיס אשראי, ביגוד עם כפתורים, משאבות אינסולין.**
* משך הבדיקה לרוב בין 15 ל-45 דקות.
* במהלך הסריקה חשוב לשכב במנוחה מבלי לזוז.
* במהלך הבדיקה תקבל אוזניות. אנא השתמש בהם למניעת נזק לאוזניים מהרעש של מכשיר.
* בחלק מבדיקות ה-MRI מוזרק לוריד חומר ניגודי בשם "גדוליניום". הגדוליניום אינו מכיל יוד, ותגובה אלרגית לחומר או תופעת לוואי אחרת נדירה מאד.

**לאורך כל מהלך הבדיקה תהיה בהשגחה של הרנטגנאי אשר יוכל לדבר אתך, לשמוע ולראות אותך.**

**בברכת בריאות שלמה !**

**צוות MRI**